Na dobre zacznył sie czas urlopów, klary i laby. Jedni pojadōm nad morze, drudzy w góry a jeszcze inksi nad jeziora. Je nojlepszy czas coby dać naszym szłapkōm trocha luzu i niechać zandale w kōncie. Szpacyry po piosku eli dreptani po trowie na zegródce – procno rzecz! Toć że trza zaglōndać pod nogi coby jaki szkło sie nie wbiyło abo coby osy nie nadepnyć ale jak dosz pozór to wszysko bydzie dobrze 🙂 Ôbocz co ci przidzie dobrego z chodzynio po bosoku.
Masaż stóp
Wpływo zocnie na organy wewnętrzne i poprawio ukrwieni. Jak mosz sztyjc zimne szłapki to lyź boso, bydziesz mieć procny, naturalny masaż.
Poprawa samopoczucio
Poszpacyruj trocha bez szczewików to bydziesz widzieć jako sie fajnie poŏnaczy Twój humor 🙂
Zahartowani
Zimno woda wzmacnio organizm beztuż szpacyrek krajym morza poprawi Twoja odporność.
Ćwiczyni uważności
Skiż tego że na stópkach momy moc połączeń nerwowych, przi łażyniu po bosoku fest czujymy nawierzchnia a to nom dostarczo dużo nowych doznań kiere som nieosiągalne jak chodzimy w szczewikach. Momy ganc inksze odczucia i beztuż noreszcie zaczynōmy sie skupiać na tym co czujymy i co nom dowo bezpośredni kontakt z zolōm. Wiyncy o uważności przeczytosz tu.
Relaks
Chodzyni po bosoku rozluźnio muskle i sprawio że generalnie luzujymy. Bele yno sie nie smykać podle pasieki z ulami 😉
Jak cie mierzi coby lotać boso po zegrodzie to choć aby popróbuj doma sebuć lacze i mieć eli tela kontaktu z zolōm. Ôboczysz, bydziesz rady! Jo sie zaros sebuwōm i leca drap na trowa! Sebuj sie też!
No dyć, skōnd i czamu te selfie?
Piyrsze selfie było zrobione już w 1839 przez chymika Roberta Corneliusa jak sie bawiył z obiektywym. Kto by wtedy pomyśloł że za małowiela 150 lot wyonaczy sie tako kultura selfie… Continue Reading…
Zimowe długi wieczory szczęśliwie za nami ale za to prziszeł czas urlopowy beztuż bydzie wiyncy czasu na sztudyrowani ksiōnżek 🙂 Jak kiery przaje mieć laba na urlopie to na zicher znejdzie czas coby poczytać to i owo.
A spłaco sie fest!
Continue Reading…
Ni, to nie bydzie wpis o czekuladzie i bombōnach 🙂 Continue Reading…
Mosz też tak, że rady byś wiyncy zarobioł ale cie fest mierzi coby iść do szefa i mu szwandrać czamu ci sie noleży tela i tela? Wolisz machnyć rękōm a mieć świynty spokój i sie nie tropić? Morzi cie jak mosz sie zebrać i zagodać do szefa? Niiii, tak ni może być! Nie odpuszczōmy! Jak nie spróbujesz to psińco bydziesz mioł. Gelt szczęścio nie dowo ale dycki tymu szczęściu pomogo. Continue Reading…
Mo sie rozumieć zdrowy ale w umiarze! Cało flaszka na wieczór to je niecherski pomysł. Ale już kieliszek wina to blank zocno rzecz.
Continue Reading…
Jako oblyczka se kupić, modro czy lilowo? Jaki kolor farby machnyć na ścianie? A tepich brōnotny eli czerwiony? Kolory majōm znaczyni i onaczōm nasze samopoczuci. Miarkuj! Continue Reading…
Maj za pasym, ahhh piykny miesiąc idzie! Wszysko zaczło już kwitnyć, strōmy już zielone choć tak rychtyk pogoda ostatnimi czasy za fest nie rozpieszczo… no ale pomału pójdzie już wyciepać te pieroński szale, mycki i mantle w pierony!
A że generalnie dobrze je mieć w życiu jaki plan działanio, jo na maj narychtowałach se taki oto małe prywatne cyle
Continue Reading…
Wpis na czasie bo praje mōmy świynta kiejsik sie rychtuje za moc jedzynio. Czy wiysz że podle statystyk ludzie w Polsce wyciepujōm dycko bez rok ponad 2 miliony ton jodła? Aż se to ciynżko forsztelować…
Co ciekawe, nojwiyncy marnuje sie chleba i roztomajtych wypieków.
Continue Reading…
Beztuż że Wielkanoc za pasym, chciałach porozprawiać co tam za zocne maszkety sie szykuje u naszych sōmsiadów. Continue Reading…
szl_Latn pol_Latn pol_Latn pol_Latn szl_Latn pol_Latn szl_Latn szl_Latn szl_Latn ceb_Latn szl_Latn szl_Latn szl_Latn szl_Latn szl_Latn szl_Latn eng_Latn pol_Latn szl_Latn szl_Latn eng_Latn szl_Latn szl_Latn szl_Latn eng_Latn szl_Latn szl_Latn eng_Latn szl_Latn